ติดคุกยาว! ศาลฎีกาฯ ยกคำร้องขอประกันตัว”บุญทรง”รอบ 2
ติดคุกยาว! ศาลฎีกาฯ ยกคำร้องขอประกันตัว"บุญทรง"รอบ 2 ชี้ไม่มีเหตุผลให้เปลี่ยนแปลงคำสั่ง
31 ส.ค. 2560

นายนรินทร์ สมนึก ทนายความของนายบุญทรง เตริยาภิรมย์ อดีต รมว.พาณิชย์ ผู้ต้องขังในคดีทุจริตระบายข้าวแบบจีทูจี เปิดเผยว่า ศาลฎีกาแผนกคดีอาญาของผุ้ดำรงตำแหน่งทางการเมือง ได้พิจารณายกคำร้องขอปล่อยตัวชั่วคราวครั้งที่ 2 โดยระบุว่ายังไม่มีเหตุผลเพียงพอที่จะให้ศาลเปลี่ยนแปลงคำสั่ง
ทั้งนี้ ทีมทนายความกำลังเร่งทำคำร้องเพื่อยื่นอุทธรณ์คดีต่อที่ประชุมใหญ่ศาลฎีกาโดยเร็ว หลังจากนั้นจะยื่นคำร้องขอประกันตัวอีกครั้ง
อนึ่งศาลฎีกาแผนกคดีอาญาของผู้ดำรงตำแหน่งทางการเมือง พิพากษาโทษจำคุกนายบุญทรง เตริยาภิรมย์ อดีต รัฐมนตรีว่าการกระทรวงพาณิชย์ เป็นเวลา 42 ปี และ นายภูมิ สาระผล อดีต รัฐมนตรีช่วยว่าการพาณิชย์ 36 ปี ฐานร่วมกันทุจริตโครงการระบายข้าวแบบรัฐต่อรัฐ (จีทูจี) รวมทั้งลงโทษจำคุกข้าราชการและบริษัทเอกชนที่เกี่ยวข้อง